Legal Document

Category: 192

Text:
5. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 186 της 6/7 Δεκ. 1960 (ΦΕΚ.  Α΄193) Περί της αληθούς εννοίας της παρ. 2 της υπ’ αριθ. 184 από 1.12.1960 πράξεως του Υπουργικού Συμβουλίου «περί της ασφαλίσεως εν γένει του προσωπικού της υπό της Δ.Ε.Η. εξαγορασθείσης Η.Ε.Α.Π.». Λαβόν υπ’ όψιν σχετικήν εισήγησιν των Υπουργών Βιομηχανίας και Εργασίας, Αποφασίζει: Η αληθής έννοια της διατάξεως της παρ. 2 της υπ’ αριθ. 184 από 1ης Δεκ. 1960 πράξεως του Υπουργικού Συμβουλίου είναι ότι: Εις το Ταμείον Ασφαλίσεως Προσωπικού Η.Ε.Α.Π. και Ε.Η.Ε. θα ασφαλίζηται υποχρεωτικώς και το υπό της διαδόχου επιχειρήσεως προσλαμβανόμενον εφεξής προσωπικόν εις οιανδήποτε θέσιν της εκμεταλλεύσεως της τέως επιχειρήσεως της Η.Ε.Α.Π. εν τη περιοχή τη προβλεπομένη υπό της μετά του Ελληνικού Δημοσίου Συμβάσεως παραχωρήσεως της κυρωθείσης δια του Ν.Δ. της 16/17.10.1925. Η διάδοχος επιχείρησις υποχρεούται να καλύψη τα τυχόν παρουσιασθησόμενα ελλείμματα του προρρηθέντος Ταμείου, άτινα θέλουσι δημιουργηθή εκ της αθρόας απολύσεως προσωπικού της Η.Ε.Α.Π. ως εκ της εξαγοράς της επιχειρήσεώς της. Εκδόσαν την παρούσαν πράξιν του, ήτις κυρωθήσεται νομοθετικώς μερίμνη των επί της Βιομηχανίας και Εργασίας Υπουργών. (Μετά την σελ.208,02) Σελ. 208,03 Ηλεκτρική Εταιρεία Αθηνών Πειραιώς 13.Δ.ζ.4-5 13.Δ.ζ.5 Ηλεκτρική Εταιρεία Αθηνών Πειραιώς